

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

**Nr.63269 din data de 8.09.2021**

**REFERAT DE APROBARE**

**privind acordarea ajutorului de urgență sub formă de lemne de foc**

**din fondul forestier proprietate a UAT Târgu Mureş pentru persoanele/familiile din zonele defavorizate de pe raza municipiului Târgu Mureş, în perioada sezonului rece 2021-2022**

Prezentul proiect de hotărâre a fost elaborat în vederea susţinerii persoanelor/familiilor din municipiul Târgu Mureş, prin acordarea, în sezonul rece 2021-2022, a ajutorului de urgență sub formă de lemne de foc.

Iniţiativa de susţinere este determinată în special de situaţia epidemiologică, urmare a răspândirii infecţiei COVID-19 şi efectele acesteia asupra situaţiei materiale a locuitorilor municipiului Târgu Mureş (pierderea locului de muncă, şomaj tehnic, lipsa/insuficienţa veniturilor etc.)

Beneficiarii sunt persoanele/familiile din zonele defavorizate de pe raza municipiului Târgu Mureş care se încălzesc cu lemne şi care nu sunt racordate la reţeaua de gaze naturale.

Se propune, ca începând cu data de \_\_\_\_\_\_\_\_\_ categoriile de persoane sus menţionate din municipiul Târgu Mureş, vor depune cerere pentru acordarea ajutorului sub formă de lemne de foc la Direcţia de Asistenţă Socială Târgu Mureș, cu anexarea copiei actului de identitate al tuturor membrilor de familie, a declarației pe propria răspundere că încălzirea locuinței se face cu lemne. Personalul Direcției de Asistență Socială va efectua ancheta socială pentru stabilirea dreptului cu privire la acordarea ajutorului de urgență.

Persoana care completează şi depune cererea de acordare a ajutorului de urgență sub formă de lemne de foc este titularul ajutorului, iar familia este beneficiarul ajutorului.

Direcţia de Asistenţă Socială Târgu Mureș va întocmi şi va asigura aprobarea listelor finale ale titularilor de ajutor de urgență prin dispoziție primar şi le va înainta prin adresă Serviciului public Administrația Serelor, Parcurilor și Zonelor Verzi.

Serviciul public Administrația Serelor, Parcurilor și Zonelor Verzi va elibera cu titlu gratuit, în limita stocului disponibil, un volum de lemne de foc de maxim 3m3/familie în baza listelor prezentate de către Direcţia de Asistenţă Socială Târgu Mureș.

Serviciul public Administrația Serelor, Parcurilor și Zonelor Verzi va întocmi/aproba graficele de repartizare a lemnelor şi le va prezenta Primarului, cu anexarea listelor beneficiarilor.

Serviciul public Administrația Serelor, Parcurilor și Zonelor Verzi va prezenta Direcţiei de Asistenţă Socială Târgu Mureș listele beneficiarilor care au primit ajutorul sub formă de lemne şi cantitatea acordată.

De asemenea, Serviciul public Administrația Serelor, Parcurilor și Zonelor Verzi va informa lunar Primarul Municipiului Târgu Mureş despre numărul beneficiarilor de ajutor, cantitatea livrată şi stocul rămas disponibil.

Serviciul public Administrația Serelor, Parcurilor și Zonelor Verzi va efectua toate demersurile legate de exploatarea şi aprovizionarea cu lemn de foc din fondul forestier proprietate a UAT Târgu Mureş, în condiţiile legii şi in conformitate cu prevederile amenajamentului legal in vigoare.

Beneficiarii ajutorului au obligația să își asigure, prin forțe proprii, transportul și încărcarea/descărcarea materialului lemnos.

Astfel, am iniţiat proiectul de hotărâre alăturat privind acordarea ajutorului sub formă de lemne de foc din fondul forestier proprietate a UAT Târgu Mureş, pe care îl supun spre aprobare Consiliului local al municipiului Târgu Mureş.

**Consilier local municipal,**

**Venczi Janos Vidor**



**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

Proiect

**(nu produce efecte juridice) \***

**Iniţiator**

**Consilier local municipal,**

**Venczi Janos Vidor**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2021**

**privind acordarea ajutorului de urgență sub formă de lemne de foc**

**din fondul forestier proprietate a UAT Târgu Mureş pentru persoanele/familiile din zonele defavorizate de pe raza municipiului Târgu Mureş, în perioada sezonului rece 2021-2022**

***Consiliul local al municipiului Târgu Mureş, întrunit în şedinţă ordinară de lucru,***

**Având în vedere:**

* Referatul de aprobare nr. 63269 din data de 8.09.2021 iniţiat de dl. consilier local municipal Venczi Janos Vidor privind acordarea ajutorului de urgență sub formă de lemne de foc din fondul forestier proprietate a UAT Târgu Mureş, în perioada sezonului rece 2021-2022;
* Raportul Direcţiei juridice din cadrul aparatului de specialitate al \_\_\_\_\_\_\_\_\_\_\_\_\_\_ înregistrat sub nr. \_\_\_\_\_\_\_\_\_\_\_\_\_\_\_
* Raportul Serviciului public Administrația Serelor, Parcurilor și Zonelor Verzi din cadrul aparatului de specialitate al \_\_\_\_\_\_\_\_\_\_\_\_\_\_ înregistrat sub nr. \_\_\_\_\_\_\_\_\_\_\_\_\_\_\_
* Raportul Direcţiei de Asistenţă Socială Târgu Mureș \_\_\_\_\_\_\_\_\_\_\_ înregistrat sub nr. \_\_\_\_\_\_
* Raportul Comisiilor de specialitate din cadrul Consiliului local municipal Târgu Mureş;

**În conformitate cu prevederile :**

* Legea nr. 46/2008 – Codul Silvic, cu modificările şi completările ulterioare;
* Hotărârea de Guvern nr. 715/2017 pentru aprobarea Regulamentului de valorificare a masei lemnoase din fondul forestier proprietate publică;
* Art. 28 alin(2) și alin(5) din Legea nr. 416/2001 privind venitul minim garantat cu modificările și completările ulterioare;
* Art.11 lit (b) și art.15 alin (3) din Legea nr. 292/2011 Legea Asistenței sociale, republicată, cu modificările și completările ulterioare;
* HG nr. 715/2017 pentru aprobarea Regulamentului de valorificare a masei lemnoase din fondul forestier proprietate publică;
* HCL nr. 149/30.07.2020 privind stabilirea cantității de masă lemnoasă care urmează a fi recoltată în anul 2020 din fondul forestier proprietate a Municipiului Târgu Mureș și modul de valorificarea a materialului lemnos rezultat;
* Legii nr. 24/2004 privind normele de tehnică legislativă pentru elaborarea actelor normative, republicată, a Legii nr. 52/2003 privind transparenţa decizională în administraţia publică, republicată,
* art. 129 alin.(1), alin.(14), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ,

**H o t ă r ă ş t e** :

**Art. 1.** Se aprobă acordarea ajutoarelor de urgență sub formă de lemne de foc din fondul forestier proprietatea UAT Târgu Mureş pentru persoanele/familiile din zonele defavorizate de pe raza municipiului Târgu Mureş, în perioada sezonului rece 2021-2022.

**Art. 2.** Regulamentul de acordare a ajutorului de urgență sub formă de lemne de foc este prevăzut în anexa nr. 1, care face parte integrantă din prezenta hotărâre.

**Art. 3.** Cu aducerea la îndeplinire a prevederilor prezentei hotărâri se încredinţează Direcţia de Asistenţă Socială Târgu Mureș şi Serviciul public Administrația Serelor, Parcurilor și Zonelor Verzi.

**Art. 4.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. 5.** Prezenta hotărâre se comunică:

* Direcţiei de Asistenţă Socială Târgu Mureș;
* Serviciului public Administrația Serelor, Parcurilor și Zonelor Verzi;
* d-lui consilier Venczi Janos Vidor.

**Viză de legalitate,**

**Secretar General al Municipiului Târgu Mureș**

**Bâta Anca Voichiţa**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**

**Anexa nr. 1 la HCL nr.**

**Regulamentul de acordare a ajutorului de urgență sub formă de lemne de foc**

1. Beneficiarii ajutorului de urgență sub formă de lemne de foc suntpersoanele singure şi familiile care nu deţin locuinţe în proprietate personală şi care locuiesc în barăci sau alte locuinţe improvizate din zonele defavorizate de pe raza municipiului Târgu Mureş ale căror locuinţe se încălzesc cu lemne, în perioada sezonului rece 2021-2022.
2. Condiții de acordare:

* Persoanele/familiile să aibă domiciliul/reședința pe raza Municipiului Târgu Mureș;
* Persoana care a depus cererea să nu mai fi beneficiat sau să beneficieze în acel an de „Ajutor pentru încălzire gaz/electricitate sau/şi „ajutor de încălzire cu material lemnos” potrivit legii şi nici de alte ajutoare de încălzire cu gaz/electricitate sau material lemnos acordate prin dispoziţie de primar;
* persoanele fizice, proprietari de fond forestier, păşuni împădurite sau fâneţe acoperite cu vegetaţie forestieră, din care îşi pot acoperi cantitatea de lemn necesară încălzirii locuinţelor, de minim 10 m3 pe an, nu pot beneficia de lemn de foc pentru încălzirea locuinţelor.

1. Cererea tip, anexă la prezentul regulament, se va depune la sediul Direcției de Asistență Socială Târgu Mureș, cu sediul în Târgu Mureș, str. Gheorghe Doja nr. 9, camera 8, însoțită de următoarele acte doveditoare:

* Copia actului de identitate al membrilor de familie;
* Declarația pe propria răspundere că încălzirea locuinței se face cu lemne.

1. Direcția de Asistență Socială Târgu Mureș, prin compartimentele de specialitate va efectua ancheta socială prin care se va verifica situaţia locativă a beneficiarilor şi se va stabili dacă sunt îndeplinite condiţiile pentru acordarea dreptului la ajutorul de urgență sub formă de lemne de foc.
2. Direcţia de Asistenţă Socială Târgu Mureș va întocmi şi va asigura aprobarea listelor finale ale titularilor de ajutor de urgență prin dispoziție de primar şi le va înainta prin adresă Serviciului public Administrația Serelor, Parcurilor și Zonelor Verzi.
3. După organizarea licitației pentru vânzarea de masă lemnoasă potrivit prevederilor legale în vigoare, Serviciul public Administrația Serelor, Parcurilor și Zonelor Verzi va elibera cu titlu gratuit, în limita stocului disponibil, un volum de lemne de foc de maxim 3m3/familie în baza listelor prezentate de către Direcţia de Asistenţă Socială Târgu Mureș.
4. Serviciul public Administrația Serelor, Parcurilor și Zonelor Verzi va întocmi/aproba graficele de repartizare a lemnelor şi le va prezenta Primarului, cu anexarea listelor beneficiarilor.
5. Serviciul public Administrația Serelor, Parcurilor și Zonelor Verzi va prezenta Direcţiei de Asistenţă Socială Târgu Mureș listele beneficiarilor care au primit ajutorul sub formă de lemne şi cantitatea acordată.
6. Serviciul public Administrația Serelor, Parcurilor și Zonelor Verzi va informa lunar Primarul Municipiului Târgu Mureş despre numărul beneficiarilor de ajutor, stocul la lemne utilizat şi rămas disponibil.
7. Beneficiarii ajutorului de lemne au obligaţia să îşi asigure, prin forţe proprii, transportul şi încărcarea/descărcarea materialului lemnos.
8. Lemnul de foc primit în condiţiile de mai sus de către beneficiari, nu poate face obiectul comercializării către alte persoane fizice sau juridice.
9. Materialul lemnos se va livra conform programărilor întocmite de către Serviciul public Administrația Serelor, Parcurilor și Zonelor Verzi.

**Anexa nr. 1 la Regulament**

**CERERE**

**Către,**

**Direcția de Asistență Socială Târgu Mureș**

Subsemnatul\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, având CI seria\_\_\_\_\_,

nr. \_\_\_\_\_\_\_\_\_, CNP\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, nr. telefon\_\_\_\_\_\_\_\_\_\_\_\_\_\_\_\_\_\_\_, cu domiciliul/reședința în Târgu Mureș, str. \_\_\_\_\_\_\_\_\_\_\_\_\_\_\_\_, nr.\_\_\_\_\_\_, prin prezenta solicit acordarea ajutorului de urgență sub formă de lemne de foc.

Totodată, declar următoarele:

* Nu am în proprietate fond forestier din care aș putea acoperi cantitatea de lemn necesară încălzirii locuinței, de minimum 10 m3/an;
* Am luat la cunoștință că materialul lemnos este fără drept de comercializare;
* Nu beneficiez și nu voi beneficia în sezonul rece 2021-2022 de ajutor pentru încălzire gaz/electricitate sau/şi „ajutor de încălzire cu material lemnos” potrivit legii şi nici de alte ajutoare de încălzire cu gaz/electricitate sau material lemnos acordate prin dispoziţie de primar;
* Declar pe proprie răspundere că încălzirea locuinței pentru care solicit ajutor de urgență se face cu lemne.

Anexez:

* Copie carte de identitate a membrilor de familie;

Data Semnătura